Šakotasis šiurpis

Šakotasis šiurpis (Sparganium erectum) – šiurpinių (Sparganiaceae) šeimos daugiametis vandens augalas.

Stiebas 25–150 cm aukščio, status, lankstus, trapus. Lapai 5-15 mm pločio, ilgi, lygiakraščiai, linijiški. Sudėtinį žiedyną sudaro 1-4 rutuliški piesteliniai žiedynai ir 10-20 smulkesnių (skersmuo iki 20 mm) kuokelinių žiedynų. Vaisiai – tamsiai žali, tvirti, rutuliški, išsidėstę ant stiebo piramidiškai. Jų ilgis 5-10 mm, plotis 3-6 mm. Vaisius veda liepos-rugpjūčio mėnesiais.

Auga sekliuose vandens telkiniuose, upių, ežerų pakrantėse, pievinėse pelkėse, grioviuose, karjeruose. Dauginasi sėklomis.

Yra keletas šakotojo šiurpio porūšių, kurie skiriasi vaisių formaГубанов И. А., Киселёва К. В., Новиков В. С., Тихомиров В. Н. Иллюстрированный определитель растений Средней России. – М.: Т-во научных изданий КМК, Ин-т технологических исследований, 2002. – Т. 1: Папоротники, хвощи, плауны, голосеменные, покрытосеменные (однодольные). – С. 133. – ISBN 8-87317-091-6.


 Šaltiniai 

Kategorija:Šiurpiniai